Ragnhild Butenschøn
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Ragnhild Butenschøn var en norsk billedhugger og skribent. Hun er særlig kjent for sin kirkekunst, men utførte også livfulle portrettbyster, barnehoder, gallionsfigurer og andre skulpturer, ofte i sveiset stål. Eksempler på hennes skulpturer er Frans av Assisi (1964, i Nasjonalmuseets eie) og St. Olav (1984) på kirketrappen foran St. Olavs kirke i Oslo. Hun utførte også et polykromt alterskap til Helgøya kirke (1947–1952), Dansende jenter (1959, Slemmestad) og et Henrik Sørensen-monument i Lillestrøm (1968).
Hun studerte ved Statens håndverks- og kunstindustriskole fra 1933 til 1934, deretter var hun elev ved Aba Novaks malerskole samt kunstakademiet i Budapest (fra 1934). Mellom 1936 og 1940 studerte hun ved Statens kunstakademi, skulpturlinjen, under Wilhelm Rasmussen. Les mer i Store norske leksikon Ragnhild Butenschøn i Norsk biografisk leksikon Ragnhild Butenschøn i Norsk kunstnerleksikon Norsk kunsthistorie skulptur